LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL ŠVIETIMO, MOKSLO IR SPORTO MINISTRO 2023 m. kovo 1 d. įsakymO Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“

pakeitimo

2024 m. spalio 18 d. Nr. V-1174

Vilnius

Vadovaudamasi Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“, 94 ir 139 punktais, 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklių, patvirtintų Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, 95 ir 96 punktais,

pakeičiu 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo, patvirtinto Lietuvos Respublikos švietimo, mokslo ir sporto ministro 2023 m. kovo 1 d. įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“, 5 priedą:

1. Pakeičiu 2.10 papunktį ir jį išdėstau taip:

„2.10. Mokyklos (įskaitant PMĮ įgyvendinančias bendrojo ugdymo programas), kuriose per kalendorinius metus iki PĮP pateikimo visos dienos mokyklos paslauga buvo finansuojama iš Aprašo 2.9 papunktyje nurodytų šaltinių, projekte gali dalyvauti didindamos visos dienos mokyklos grupių / klasių skaičių (vertinant 2023–2024 mokslo metus), taip pat gali būti finansuojamos papildomos išlaidos, nurodytos Aprašo 13.5 papunktyje, kurios nėra ir nebuvo finansuojamos iš Aprašo 2.9 papunktyje nurodytų šaltinių.“

2. Pakeičiu 2.19.5 papunktį ir jį išdėstau taip:

„2.19.5. savininko teises ir pareigas įgyvendinančios institucijos ar jos įgalioto asmens (dalyvių susirinkimo) sprendimas dėl mokyklos leidimo dalyvauti projekte bei patvirtinimo, kad anksčiau visos dienos mokyklos paslauga mokykloje (-ose) nebuvo finansuojama iš Aprašo 2.9 papunktyje nurodytų šaltinių.“

Švietimo, mokslo ir sporto ministrė	Radvilė Morkūnaitė-Mikulėnienė